ddrg/super_eurlex huggingface dataset:
Neuvoston direktiivi 74/411/ETY, annettu 1 päivänä elokuuta 1974, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun neuvoston direktiivin 73/241/ETY muuttamisesta ensimmäisen kerran



Virallinen lehti nro L 221 , 12/08/1974 s. 0017 - 0017

Suomenk. erityispainos Alue 13 Nide 4 s. 0056

Kreikank. erityispainos: Luku 03 Nide 11 s. 0039

Ruotsink. erityispainos Alue 13 Nide 4 s. 0056

Espanjank. erityispainos: Luku 13 Nide 4 s. 0029

Portugalink. erityispainos: Luku 13 Nide 4 s. 0029



NEUVOSTON DIREKTIIVI, annettu 1 päivänä elokuuta 1974, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun neuvoston direktiivin 73/241/ETY muuttamisesta ensimmäisen kerran (74/411/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, sekä katsoo, että elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun neuvoston direktiivin 73/241/ETY(1) 15 artiklan ensimmäisen kohdan ensimmäisessä virkkeessä säädetään, että jäsenvaltioiden on tarvittaessa muutettava yhden vuoden kuluessa kyseisen direktiivin tiedoksi antamisesta lainsäädäntönsä sen säännösten mukaiseksi, on ilmeistä, että direktiivin tiettyjen säännösten nykyinen sanamuoto voi antaa aihetta ristiriitaisille tulkinnoille, ja ne tulisi sen vuoksi muotoilla tarkemmin, komissio on ilmoittanut, että se aikoo antaa ehdotuksen direktiivin selventämiseksi, mutta että toimenpiteitä ei ole ollut mahdollista toteuttaa ennen edellä mainitun määräajan päättymistä, määräaikaa pidentämällä luodaan jäsenvaltioille siten mahdollisuus sisällyttäessään direktiiviä kansalliseen lainsäädäntöön ottaa huomioon tehdyt muutokset, ja ei ole kuitenkaan tarpeen muuttaa mainitun direktiivin 15 artiklan ensimmäisen kohdan toisessa virkkeessä säädettyä kahden vuoden määräaikaa, ON ANTANUT TÄMÄN DIREKTIIVIN: 1 artikla Korvataan direktiivin 73/241/ETY 15 artiklan ensimmäinen kohta seuraavalla ilmaisulla, joka tulee voimaan 1 päivänä elokuuta 1974: "Jäsenvaltioiden on tarvittaessa 1 päivään tammikuuta 1975 mennessä muutettava lainsäädäntönsä tämän direktiivin säännösten mukaiseksi ja ilmoitettava tästä komissiolle viipymättä. Muutettua lainsäädäntöä sovelletaan jäsenvaltiossa kaupan pidettäviin tuotteisiin kahden vuoden kuluttua tämän direktiivin tiedoksi antamisesta." 2 artikla Tämä direktiivi on osoitettu kaikille jäsenvaltioille. Tehty Brysselissä 1 päivänä elokuuta 1974. Neuvoston puolesta Puheenjohtaja B. DESTREMAU (1) EYVL N:o L 228, 16.8.1973, s. 23
Neuvoston direktiivi 74/412/ETY, annettu 1 päivänä elokuuta 1974, elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä annetun direktiivin N:o 70/357/ETY muuttamisesta ensimmäisen kerran



Virallinen lehti nro L 221 , 12/08/1974 s. 0018 - 0018

Suomenk. erityispainos Alue 13 Nide 4 s. 0057

Kreikank. erityispainos: Luku 03 Nide 11 s. 0040

Ruotsink. erityispainos Alue 13 Nide 4 s. 0057

Espanjank. erityispainos: Luku 13 Nide 4 s. 0030

Portugalink. erityispainos: Luku 13 Nide 4 s. 0030



NEUVOSTON DIREKTIIVI, annettu 1 päivänä elokuuta 1974, elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä annetun direktiivin N:o 70/357/ETY muuttamisesta ensimmäisen kerran (74/412/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, sekä katsoo, että elintarvikkeissa sallittuja hapettumisenestoaineita koskevan jäsenvaltioiden lainsäädännön lähentämisestä 13 päivänä heinäkuuta 1970 annetun neuvoston direktiivin N:o 70/357/ETY(1) 2 artiklan mukaan jäsenvaltiot voivat kolmen vuoden ajan mainitun direktiivin tiedoksi antamisesta pitää voimassa kansallisen lainsäädäntönsä, jonka mukaan kalsiumdinatriummetylendiamintetra-asetaatin, propylgallaatin ja suoraketjuisten C14 ja C18 rasvahappojen l-askorbiinihappoestereiden käyttö elintarvikkeissa on sallittua, liittymisasiakirjan(2) liitteessä VII olevan IX luvun 3 kohdan mukaan uudet jäsenvaltiot saavat 31 päivään joulukuuta 1977 asti pitää voimassa propylgallaatin käyttöä elintarvikkeissa koskevan liittymishetkellä voimassa olevan kansallisen lainsäädäntönsä, näiden tuotteiden hyöty elintarvikkeissa on teknologiselta kannalta todistettu yhteisön tasolla, eräiden jäsenvaltioiden lainsäädännössä näiden tuotteiden käyttö on edelleen sallittua, tilanne on arvioitava uudelleen viimeisimmän tieteellisen ja toksikologisen tiedon perusteella, komission 16 päivänä huhtikuuta 1974 tehdyllä päätöksellä(3) perustettu elintarvikealan tiedekomitea ei vielä ole saanut päätökseen näiden tietojen tutkimusta, ja ei siten ole vielä mahdollista tehdä lopullista päätöstä näiden aineiden sallimisesta yhteisön tasolla, ON ANTANUT TÄMÄN DIREKTIIVIN: 1 artikla Korvataan direktiivin N:o 70/357/ETY 2 artiklan ensimmäinen alakohta 13 päivästä heinäkuuta 1974 seuraavasti: "Poiketen siitä, mitä 1 artiklassa säädetään, jäsenvaltiot saavat 31 päivään joulukuuta 1977 asti pitää voimassa kansallisen lainsäädäntönsä, jonka mukaan kalsiumdinatriummetylendiamintetra-asetaatin, propylgallaatin ja suoraketjuisten C14 ja C18 rasvahappojen l-askorbiinihappoestereiden käyttö elintarvikkeissa on sallittua." 2 artikla Tämä direktiivi on osoitettu kaikki jäsenvaltioille. Tehty Brysselissä 1 päivänä elokuuta 1974. Neuvoston puolesta Puheenjohtaja B. DESTREMAU (1) EYVL N:o L 157, 18.7.1970, s. 31 (2) EYVL N:o L 73, 27.3.1972, s. 14 (3) EYVL N:o L 136, 20.5.1974, s. 1
Neuvoston direktiivi 74/318/ETY, annettu 25 päivänä kesäkuuta 1974, muista valmistetun tupakan kulutukseen kohdistuvista veroista kuin liikevaihtoveroista annetun direktiivin 72/464/ETY muuttamisesta



Virallinen lehti nro L 180 , 03/07/1974 s. 0030 - 0030

Suomenk. erityispainos Alue 9 Nide 1 s. 0025

Kreikank. erityispainos: Luku 09 Nide 1 s. 0041

Ruotsink. erityispainos Alue 9 Nide 1 s. 0025

Espanjank. erityispainos: Luku 09 Nide 1 s. 0045

Portugalink. erityispainos: Luku 09 Nide 1 s. 0045



NEUVOSTON DIREKTIIVI, annettu 25 päivänä kesäkuuta 1974, muista valmistetun tupakan kulutukseen kohdistuvista veroista kuin liikevaihtoveroista annetun direktiivin 72/464/ETY muuttamisesta (74/318/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 ja 100 artiklan, ottaa huomioon komission ehdotuksen, ottaa huomioon edustajakokouksen lausunnon, ottaa huomioon talous- ja sosiaalikomitean lausunnon, sekä katsoo, että muista valmistetun tupakan kulutukseen kohdistuvista veroista kuin liikevaihtoveroista 19 päivänä joulukuuta 1972 annetun neuvoston direktiivin 72/464/ETY() mukaisesti neuvoston on annettava ennen 30 päivää kesäkuuta 1974 direktiivi, jossa vahvistetaan ne erityiset arviointiperusteet, joita sovelletaan ensimmäisen vaiheen jälkeen, joka 7 artiklan 1 kohdan mukaisesti, jollei 1 artiklan 4 kohdasta muuta johdu, alkaa 1 päivänä heinäkuuta 1973 ja kestää 24 kuukautta, edellä mainitun direktiivin 1 artiklan 4 kohdan mukaan siirtymistä yhdestä yhdenmukaistamisen vaiheesta seuraavaan voidaan lykätä, seuraavan tai seuraavien vaiheiden aikana sovellettavien erityisten arviointiperusteiden vahvistamiseksi on teknisistä syistä tarpeellista, että neuvosto antaa komission ehdotuksesta edellä mainitun direktiivin 3 artiklan 2 kohdan mukaisesti tarvittavat säännökset sen määräämiseksi, miten valmistettu tupakka on määriteltävä ja ryhmiteltävä, komissio on antanut ehdotuksen näistä säännöksistä, ja seuraavan tai seuraavien vaiheiden aikana sovellettavat erityiset arviointiperusteet vaativat valmistetun tupakan markkinaolosuhteiden täydentävää tutkimusta laajentuvassa yhteisössä, näissä olosuhteissa on tarpeen pidentää ensimmäistä vaihetta kahdellatoista kuukaudella, ON ANTANUT TÄMÄN DIREKTIIVIN: 1 artikla Korvataan direktiivin 72/464/ETY 7 artiklan 1 kohdan sanat "kaksikymmentäneljä kuukautta" sanoilla "kolmekymmentäkuusi kuukautta". 2 artikla Tämä direktiivi on osoitettu kaikille jäsenvaltioille. Tehty Luxemburgissa 25 päivänä kesäkuuta 1974. Neuvoston puolesta Puheenjohtaja H.D. GENSCHER () EYVL N:o L 303, 31.12.1972, s. 1
Neuvoston direktiivi 74/644/ETY, annettu 19 päivänä joulukuuta 1974, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta toisen kerran



Virallinen lehti nro L 349 , 28/12/1974 s. 0063 - 0063

Suomenk. erityispainos Alue 13 Nide 4 s. 0068

Kreikank. erityispainos: Luku 03 Nide 11 s. 0128

Ruotsink. erityispainos Alue 13 Nide 4 s. 0068

Espanjank. erityispainos: Luku 13 Nide 4 s. 0041

Portugalink. erityispainos: Luku 13 Nide 4 s. 0041



NEUVOSTON DIREKTIIVI, annettu 19 päivänä joulukuuta 1974, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta toisen kerran (74/644/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, sekä katsoo, että neuvoston direktiivillä 74/411(1) pidennettiin elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä 24 päivänä heinäkuuta 1973 annetun neuvoston direktiivin 73/241/ETY(2) säännösten mukaan määräaikaa kansallisen lainsäädännön muuttamiseksi 1 päivään tammikuuta 1975 asti, tästä pidennyksestä säädettiin, jotta neuvosto voisi komission ehdotuksesta tehdä tiettyjä selvennyksiä direktiiviin 73/241/ETY, ja direktiivissä 74/411/ETY asetettu uusi määräaika on osoittautunut liian lyhyeksi, ja sitä olisi sen vuoksi pidennettävä kuudella kuukaudella, ON ANTANUT TÄMÄN DIREKTIIVIN: 1 artikla Korvataan direktiivin 73/241/ETY, sellaisena kuin se on viimeksi muutettuna direktiivillä 74/411/ETY, 15 artiklan ensimmäisen kohdan ensimmäisessä virkkeessä ilmaisu "1 päivänä tammikuuta 1975" ilmaisulla "1 päivänä heinäkuuta 1975". 2 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä joulukuuta 1974. Neuvoston puolesta Puheenjohtaja J. P. FOURCADE (1) EYVL N:o L 211, 12.8.1974, s. 17 (2) EYVL N:o L 228, 16.8.1973, s. 23
Oikaistaan - Neuvoston direktiivi 75/268/ETY, annettu 28 päivänä huhtikuuta 1975, vuoristoalueiden ja eräiden epäsuotuisien alueiden maataloudesta



Virallinen lehti nro L 216 , 14/08/1975 s. 0017



/* Tätä julkaisua koskeva oikaisu on julkaistu seuraavalla kielellä tai kielillä: tanska Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Oikaistaan - Neuvoston direktiivi 75/268/ETY, annettu 28 päivänä huhtikuuta 1975, vuoristoalueiden ja eräiden epäsuotuisien alueiden maataloudesta



Virallinen lehti nro L 206 , 05/08/1975 s. 0015



/* Tätä julkaisua koskeva oikaisu on julkaistu seuraavalla kielellä tai kielillä: tanska Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Neuvoston direktiivi 75/35/ETY, annettu 17 päivänä joulukuuta 1974, ulkomaalaisten liikkumista ja oleskelua koskevien yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta annetun direktiivin 64/221/ETY soveltamisalan laajentamisesta koskemaan niitä jäsenvaltion kansalaisia, jotka käyttävät oikeuttaan jäädä toisen jäsenvaltion alueelle toimittuaan siellä itsenäisinä ammatinharjoittajina



Virallinen lehti nro L 014 , 20/01/1975 s. 0014 - 0014

Suomenk. erityispainos Alue 6 Nide 1 s. 0175

Kreikank. erityispainos: Luku 06 Nide 1 s. 0195

Ruotsink. erityispainos Alue 6 Nide 1 s. 0175

Espanjank. erityispainos: Luku 05 Nide 2 s. 0045

Portugalink. erityispainos: Luku 05 Nide 2 s. 0045



NEUVOSTON DIREKTIIVI, annettu 17 päivänä joulukuuta 1974, ulkomaalaisten liikkumista ja oleskelua koskevien yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta annetun direktiivin 64/221/ETY soveltamisalan laajentamisesta koskemaan niitä jäsenvaltion kansalaisia, jotka käyttävät oikeuttaan jäädä toisen jäsenvaltion alueelle toimittuaan siellä itsenäisinä ammatinharjoittajina (75/35/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 56 artiklan 2 kohdan ja 235 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), sekä katsoo, että direktiivillä 64/221/ETY (3) on sovitettu yhteen ulkomaalaisten liikkumista ja oleskelua koskevat yleiseen järjestykseen ja turvallisuuteen sekä kansanterveyteen perustuvat erityistoimenpiteet ja direktiivillä 75/34/ETY (4) säädettiin niistä edellytyksistä, joiden mukaisesti jäsenvaltion kansalaiset voivat käyttää oikeuttaan jäädä toisen jäsenvaltion alueelle toimittuaan siellä itsenäisenä ammatinharjoittajana, ja direktiiviä 64/221/ETY tulisi sen vuoksi soveltaa niihin henkilöihin, joita direktiivin 75/34/ETY säännökset soveltuvat, ON ANTANUT TÄMÄN DIREKTIIVIN: 1 artikla Direktiiviä 64/221/ETY on sovellettava jäsenvaltioiden kansalaisiin ja heidän perheenjäseniinsä, joilla direktiivin 75/34/ETY mukaisesti on oikeus jäädä jäsenvaltion alueelle. 2 artikla Jäsenvaltioiden on toteutettava tämän direktiivin noudattamisen edellyttämät toimenpiteet 12 kuukauden kuluessa sen tiedoksi antamisesta ja niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä joulukuuta 1974. Neuvoston puolesta Puheenjohtaja M. DURAFOUR (1) EYVL N:o C 14, 27.3.1973, s. 21 (2) EYVL N:o C 142, 31.12.1972, s. 10 (3) EYVL N:o 56, 4.4.1964, s. 850/64 (4) EYVL N:o L 14, 20.1.1975, s. 10
Neuvoston direktiivi 75/379/ETY, annettu 24 päivänä kesäkuuta 1975, direktiivien 64/432/ETY, 64/433/ETY, 71/118/ETY, 72/461/ETY ja 72/462/ETY muuttamisesta pysyvän eläinlääkintäkomitean menettelyjen voimassaolon osalta



Virallinen lehti nro L 172 , 03/07/1975 s. 0017 - 0017

Suomenk. erityispainos Alue 3 Nide 6 s. 0090

Kreikank. erityispainos: Luku 03 Nide 13 s. 0032

Ruotsink. erityispainos Alue 3 Nide 6 s. 0090



NEUVOSTON DIREKTIIVI, annettu 24 päivänä kesäkuuta 1975, direktiivien 64/432/ETY, 64/433/ETY, 71/118/ETY, 72/461/ETY ja 72/462/ETY muuttamisesta pysyvän eläinlääkintäkomitean menettelyjen voimassaolon osalta (75/379/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että päätöksellä 68/361/ETY(2) perustettu pysyvä eläinlääkintäkomitea antaa lausuntonsa noudattaen menettelyjä, joiden voimassaolo on rajoitettu 30 kuukauteen päivästä, jona komitealle on ensimmäisen kerran jätetty lausuntopyyntö, ja komitealle jätettiin lausuntopyyntö ensimmäisen kerran 22 päivänä joulukuuta 1972; kulunut määräaika on riittämätön lopullisen päätöksen tekemiseksi, ja edellä mainittujen menettelyjen voimassaoloa olisi tämän vuoksi pidennettävä ainoastaan väliaikaisesti, ON ANTANUT TÄMÄN DIREKTIIVIN: 1 artikla Korvataan ilmaisu "30 kuukautta" ilmaisulla "102 kuukautta" seuraavissa artikloissa: - eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(3), sellaisena kuin se on viimeksi muutettuna direktiivillä 74/387/ETY(4), 14 artikla, - terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(5), sellaisena kuin se on viimeksi muutettuna direktiivillä 74/387/ETY, 9 b artikla, - terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY(6), sellaisena kuin se on viimeksi muutettuna direktiivillä 74/387/ETY, 13 artikla, - eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(7), sellaisena kuin se on viimeksi muutettuna direktiivillä 74/387/ETY, 10 artikla, - terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(8), sellaisena kuin se on viimeksi muutettuna direktiivillä 74/387/ETY, 31 artikla. 2 artikla Tämä direktiivi on osoitettu kaikille jäsenvaltioille. Tehty Luxemburgissa 24 päivänä kesäkuuta 1975. Neuvoston puolesta Puheenjohtaja M. A. CLINTON (1) EYVL N:o C 111, 20.5.1975, s. 26 (2) EYVL N:o L 255, 18.10.1968, s. 23 (3) EYVL N:o 121, 29.7.1964, s. 1977/64 (4) EYVL N:o L 202, 24.7.1974, s. 36 (5) EYVL N:o 121, 29.7.1964, s. 2012/64 (6) EYVL N:o L 55, 8.3.1971, s. 23 (7) EYVL N:o L 302, 31.12.1972, s. 24 (8) EYVL N:o L 302, 31.12.1972, s. 28
Komission direktiivi 75/502/ETY, annettu 25 päivänä heinäkuuta 1975, niittynurmikan (Poa pratensis L.) siementen kaupan pitämisen rajoittamisesta virallisesti varmennettuihin "perussiemeniin" ja "varmennettuihin siemeniin"



Virallinen lehti nro L 228 , 29/08/1975 s. 0026 - 0026

Suomenk. erityispainos Alue 3 Nide 6 s. 0151

Kreikank. erityispainos: Luku 03 Nide 13 s. 0134

Ruotsink. erityispainos Alue 3 Nide 6 s. 0151



KOMISSION DIREKTIIVI, annettu 25 päivänä heinäkuuta 1975, niittynurmikan (Poa pratensis L.) siementen kaupan pitämisen rajoittamisesta virallisesti varmennettuihin "perussiemeniin" ja "varmennettuihin siemeniin" (75/502/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin(1), sellaisena kuin se on viimeksi muutettuna 11 päivänä joulukuuta 1973 annetulla neuvoston direktiivillä(2), ja erityisesti sen 3 artiklan 3 kohdan, sekä katsoo, että mainitussa direktiivissä sallitaan niittynurmikan (Poa pratensis L.) perussiementen, varmennettujen siementen ja kauppasiementen pitäminen kaupan, direktiivin 3 artiklan 3 kohdan mukaan komissiolla on oikeus kieltää rehukasvien siementen pitäminen kaupan, jollei niitä ole virallisesti varmennettu "perussiemeniksi" tai "varmennetuiksi siemeniksi", jäsenvaltiot tuottavat nykyisin riittävästi perussiemeniä ja varmennettuja siemeniä täyttääkseen yhteisön niittynurmikan (Poa pratensis L.) näiden kahden lajikkeen siementen kysynnän, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN, 1 artikla Jäsenvaltioiden on säädettävä, että (Poa pratensis L.) niittynurmikan siemeniä saa pitää kaupan 1 päivästä heinäkuuta 1976 ainoastaan, jos ne on virallisesti varmennettu "perussiemeniksi" tai "varmennetuiksi siemeniksi". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1976. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 25 päivänä heinäkuuta 1975. Komission puolesta P. J. LARDINOIS Komission jäsen (1) EYVL N:o 125, 11.7.1966, s. 2298/66 (2) EYVL N:o L 356, 27.12.1973, s. 79
Neuvoston direktiivi 75/786/ETY, annettu 18 päivänä joulukuuta 1975, muista valmistetun tupakan kulutukseen kohdistuvista veroista kuin liikevaihtoveroista annetun direktiivin 72/464/ETY muuttamisesta



Virallinen lehti nro L 330 , 24/12/1975 s. 0051 - 0051

Suomenk. erityispainos Alue 9 Nide 1 s. 0026

Kreikank. erityispainos: Luku 09 Nide 1 s. 0046

Ruotsink. erityispainos Alue 9 Nide 1 s. 0026

Espanjank. erityispainos: Luku 09 Nide 1 s. 0051

Portugalink. erityispainos: Luku 09 Nide 1 s. 0051



NEUVOSTON DIREKTIIVI, annettu 18 päivänä joulukuuta 1975, muista valmistetun tupakan kulutukseen kohdistuvista veroista kuin liikevaihtoveroista annetun direktiivin 72/464/ETY muuttamisesta (75/786/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 ja 100 artiklan, ottaa huomioon komission ehdotuksen, ottaa huomioon edustajakokouksen lausunnon(), ottaa huomioon talous- ja sosiaalikomitean lausunnon(), sekä katsoo, että muista valmistetun tupakan kulutukseen kohdistuvista veroista kuin liikevaihtoveroista 19 päivänä joulukuuta 1972 annetun neuvoston direktiivin 72/464/ETY() mukaisesti, sellaisena kuin se on muutettuna direktiivillä 74/318/ETY(), neuvoston on annettava 30 päivään kesäkuuta 1975 mennessä direktiivi, jossa vahvistetaan ne erityiset arviointiperusteet, joita sovelletaan ensimmäisen vaiheen jälkeen, joka 7 artiklan 1 kohdan mukaisesti, jollei 1 artiklan 4 kohdasta muuta johdu, kestää 1 päivästä heinäkuuta 1973 alkaen 36 kuukautta, komissio on antanut neuvostolle ehdotuksen, joka koskee edellä mainitun direktiivin 3 artiklan 2 kohdan mukaisia tarvittavia säännöksiä sen määräämiseksi, miten valmistettu tupakka on määriteltävä ja ryhmiteltävä, seuraavan tai seuraavien vaiheiden aikana sovellettavat erityiset arviointiperusteet vaativat valmistetun tupakan markkinaolosuhteiden täydentävää tutkimusta laajentuvassa yhteisössä, ja näissä olosuhteissa on tarpeen pidentää ensimmäistä vaihetta kahdellatoista kuukaudella, ON ANTANUT TÄMÄN DIREKTIIVIN: 1 artikla Korvataan direktiivin 72/464/ETY 7 artiklan 1 kohdan sanat "kolmekymmentäkuusi kuukautta" sanoilla "neljäkymmentäkahdeksan kuukautta". 2 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä joulukuuta 1975. Neuvoston puolesta Puheenjohtaja M. TOROS () EYVL N:o C 239, 20.10.1975, s. 21 () Lausunto annettu 29.10.1975. () EYVL N:o L 303, 31.12.1972, s. 1 () EYVL N:o L 180, 3.7.1974, s. 30